stanford-oval/wikipedia huggingface dataset:
יורו 1980

| --- | --- |

 מארחת:  איטליה איטליה
 תקופת התחרות:  11 ביוני 1980 – 22 ביוני 1980 (12 ימים)
 מספר משתתפות:  8  (מתוך 31 משתתפות שנרשמו)
 הזוכה:   גרמניה המערבית
 מספר משחקים:  14
 מספר שערים:  27 (1.93 בממוצע למשחק)
 מספר צופים:  345,463 (24,676 בממוצע למשחק)
 מלך השערים:  גרמניה המערבית קלאוס אלופס   (3 שערים)
 → יוגוסלביה 1976צרפת 1984 ←
אליפות אירופה בכדורגל 1980, הידועה גם בשם יורו 1980 היא אליפות אירופה בכדורגל השישית שמארגנת אופ"א. הטורניר נערך באיטליה בין ה-11 ביוני ל-22 ביוני 1980.
לראשונה בתולדות האליפות, כלל טורניר הגמר שמונה נבחרות. איטליה הייתה המארחת הראשונה שמעפילה באופן אוטומטי לטורניר הגמר, ואליה הצטרפו שבע נבחרות מטורניר המוקדמות.
אל משחק הגמר העפילו גרמניה המערבית ובלגיה. צמד של החלוץ הגרמני הורסט הרובש, השני שבהם שתי דקות בלבד לסיום המשחק, העניקו לגרמניה המערבית את אליפות אירופה השנייה בתולדותיה. בפעם האחרונה עד כה בתולדות היורו שוחק משחק על המקום השלישי, ובו הפסידה המארחת לצ'כוסלובקיה בדו-קרב פנדלים.
מוקדמות

הגרלת מוקדמות יורו 1980 התקיימה ב-30 בנובמבר 1977 ברומא. לאחר ההחלטה להרחיב את טורניר הגמר לשמונה משתתפות, התחלקו 31 הנבחרות החברות באופ"א לשבעה בתי מוקדמות בני ארבע או חמש נבחרות כל אחד, והנבחרות שסיימו כראשי בתים הצטרפו לאיטליה המארחת לטורניר הגמר.
בפעם הראשונה בתולדות היורו, ניתן למארחת כרטיס אוטומטי לטורניר הגמר, ללא צורך להשתתף במוקדמות. יוון, שהעפילה מטורניר המוקדמות, הבטיחה את ההשתתפותה בטורניר לראשונה בתולדותיה.
מוקדמות > הנבחרות המעפילות

| נבחרת | כרטיס | תאריך העפלה | הופעות קודמות ביורו 1 |
| --- | --- | --- | --- |
|  איטליה | נבחרת מארחת | 12 בנובמבר 1977 | 1 (1968) |
|  אנגליה | מנצחת בית 1 | 21 בנובמבר 1979 | 1 (1968) |
|  בלגיה | מנצחת בית 2 | 19 בדצמבר 1979 | 1 (1972) |
|  ספרד | מנצחת בית 3 | 9 בדצמבר 1979 | 1 (1964) |
|  הולנד | מנצחת בית 4 | 21 בנובמבר 1979 | 1 (1976) |
|  צ'כוסלובקיה | מנצחת בית 5 | 24 בנובמבר 1979 | 2 (1960, 1976) |
|  יוון | מנצחת בית 6 | 31 באוקטובר 1979 | 0 |
|  גרמניה המערבית | מנצחת בית 7 | 22 בדצמבר 1979 | 2 (1972, 1976) |

1 במודגש: זכתה בטורניר, בנטוי: מארחת הטורניר
אצטדיונים

טורניר הגמר נפרש על פני ארבעה אצטדיונים בארבע ערים שונות באיטליה. האצטדיון שנבחר לארח את משחק הפתיחה ואת משחק הגמר של הטורניר היה סטאדיו אולימפיקו ברומא.
תכולת האצטדיונים נכונה לזמן הטורניר.
תוצאות הטורניר > שלב הבתים

שמונה הנבחרות שהעפילו לטורניר חולקו לשני בתים בני ארבע נבחרות כל אחד. שתי הנבחרות שסיימו ראשונות בכל בית התמודדו ביניהן במשחק הגמר, והסגניות נפגשו למשחק על המקום השלישי, ששוחק בפעם האחרונה עד כה בטורניר. כל ניצחון בשלב הבתים זיכה את הנבחרת המנצחת בשתי נקודות, ולא בשלוש כפי שנהוג כיום, וההפעלה במקרה של שוויון בנקודות הוכרעה לפי פער שערים.
גרמניה המערבית סיימה בראש הבית וללא הפסד, מה שזיכה אותה במקום בגמר. במחזור השני, בניצחון 3-2 על הולנד, כבש קלאוס אלופס שלושער שהציב אותו בראש טבלת כובשי הטורניר, מקום אותו שמר עד לסיומו של הטורניר למרות שלא הוסיף עוד לכבוש. צ'כוסלובקיה, שהייתה עדיפה על הולנד רק בפער שערים, סיימה כסגנית הבית וקיבלה את הכרטיס למשחק על המקום השלישי, בעוד יוון סיימה את הופעת הבכורה שלה עם נקודה בלבד וללא ניצחון.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גרמניה המערבית | 5 | 3 | 2 | 1 | 0 | 4 | 2 | 2 |
|  צ'כוסלובקיה | 3 | 3 | 1 | 1 | 1 | 4 | 3 | 1 |
|  הולנד | 3 | 3 | 1 | 1 | 1 | 4 | 4 | 0 |
|  יוון | 1 | 3 | 0 | 1 | 2 | 1 | 4 | -3 |
| 0 | 1 | 2 |
| --- | --- | --- |
|  צ'כוסלובקיה | 0 – 1 | גרמניה המערבית   |
|  הולנד | 1 – 0 | יוון   |
|  גרמניה המערבית | 3 – 2 | הולנד   |
|  יוון | 1 – 3 | צ'כוסלובקיה   |
|  הולנד | 1 – 1 | צ'כוסלובקיה   |
|  יוון | 0 – 0 | גרמניה המערבית   |
בבית צמוד, שכלל גם את ספרד, אנגליה והמארחת איטליה, הצליחה בלגיה לסיים במקום הראשון ולהעפיל לגמר. לבלגיה ולאיטליה היה בסיום השלב מאזן זהה של ארבע נקודות והפרש שערים חיובי של שער אחד, וההכרעה נפלה לטובת בלגיה עקב כמות שערי הזכות (שלושה של הבלגים לעומת שער איטלקי אחד). איטליה, שסיימה את השלב ללא הפסדים וללא שערי חובה, קיבלה את הכרטיס למשחק על המקום השלישי. ספרד נפרדה מהטורניר ללא ניצחון.
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  בלגיה | 4 | 3 | 1 | 2 | 0 | 3 | 2 | 1 |
|  איטליה | 4 | 3 | 1 | 2 | 0 | 1 | 0 | 1 |
|  אנגליה | 3 | 3 | 1 | 1 | 1 | 3 | 3 | 0 |
|  ספרד | 1 | 3 | 0 | 1 | 2 | 2 | 4 | -2 |
| 0 | 1 | 2 |
| --- | --- | --- |
|  בלגיה | 1 – 1 | אנגליה   |
|  ספרד | 0 – 0 | איטליה   |
|  בלגיה | 2 – 1 | ספרד   |
|  אנגליה | 0 – 1 | איטליה   |
|  ספרד | 1 – 2 | אנגליה   |
|  איטליה | 0 – 0 | בלגיה   |
תוצאות הטורניר > המשחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 21 ביוני 1980 |  צ'כוסלובקיה | 1–1‏ה |  איטליה | אצטדיון סאן פאולו, נאפולי |
| 21 ביוני 1980 | לדיסלב יורקמיק  54' | (סיקור) | פרנצ'סקו גרציאני  73' | אצטדיון סאן פאולו, נאפולי |
|   |   | תוצאת פנדלים |   |   |
|   |  מריאן מאסני    זדנק נהודה    אנטון אונדרוש    לדיסלב יורקמיק    אנטונין פננקה    קולומן גוך    מירוסלב גאידושק    יאן קוזאק    יוזף בארמוש | 9–8 |  פרנקו קאוזיו    אלסנדרו אלטובלי    ג'וזפה בארזי    אנטוניו קבריני    רומאו בנטי    פרנצ'סקו גרציאני    גאטאנו שיראה    מרקו טארדלי    פולביו קולובאטי |   |
תוצאות הטורניר > גמר

| 0 | 1 | 2 | 3 | 4 |
| --- | --- | --- | --- | --- |
| 22 ביוני 1980 |  גרמניה המערבית | 2–1 |  בלגיה | סטאדיו אולימפיקו, רומא |
| 22 ביוני 1980 | הורסט רובש  10', 88' | (סיקור) | רנה ואנדרייקן  75' (פ) | סטאדיו אולימפיקו, רומא |
טבלת מלכי השערים

גרמניה קלאוס אלופס
גרמניה המערבית הורסט הרובש
צ'כוסלובקיה זדנק נהודה
הולנד קס קיסט
נבחרת הטורניר

| שוערים | הגנה | קשרים | חלוצים |
| --- | --- | --- | --- |
| איטליה דינו זוף | איטליה קלאודיו ג'נטילה   איטליה גאטאנו שיראה   גרמניה המערבית קרלהיינץ פרסטר   גרמניה המערבית הנס-פיטר בריגל | איטליה מרקו טארדלי   בלגיה יאן קולמנס   גרמניה המערבית ברנד שוסטר   גרמניה המערבית הנזי מילר | גרמניה המערבית קרל היינץ רומניגה   גרמניה המערבית הורסט הרובש |
דאנג ואן לאם

דאנג ואן לאם (בווייטנאמית: Đặng Văn Lâm; נולד ב-13 באוגוסט 1993) הוא כדורגלן וייטנאמי המשחק בעמדת השוער בטופנלנד בינה דין.
חיים אישיים

ואן לאם נולד במוסקבה לאב וייטנאמי ולאם רוסיה שעסקו באומנות הבמה. שמו הרוסי הוא "לב" אותו קראה אימו על שם שוער העבר לב יאשין. ואן לאם הוא נוצרי אורתודוקסי והוא הכדורגלן הראשון מדת זו שמשחק בנבחרת וייטנאם.
קריירת מועדונים

ואן לאם התחיל את הקריירה שלו בקבוצת הילדים של ספרטק מוסקבה ממנה עבר לזו של דינמו מוסקבה ובגיל 13 חזר לווייטנאם והצטרף לקבוצת הנוער של הואנג אן גיא לאי. ואן לאם חזר לווייטנאם וחתם בהואנג אנה גיא לאי וכעבור שנה הצטרף לקבוצה הבוגרת.
בקיץ 2013 חזר לרוסיה וחתם בדולסר מוסקבה, ממנה עבר כעבור עונה לרודינה מוסקבה. בעונת 2015 חזר להאיא פהונג במדיה שיחק ארבע עונות, אחריהן עזב אחרי תקרית עם חברו לקבוצה ואנשי הצוות המקצועי.
ב-7 ביוני 2019 חתם במואנגת'ונג יונייטד מליגת העל התאילנדית במדיה שיחק שנתיים. בינואר 2021 שוחרר מהמועדון וחתם בסרסו אוסקה מליגת העל היפנית. ב-6 ביולי 2021 ערך את הופעת הבכורה שלו בליגת האלופות האסיאתית בניצחון 0-5 נגד גואנגג'ואו R&F.
באוגוסט 2022 חזר לווייטנאם וחתם בטופנלנד בינה דין.
קריירה בינלאומית

בשנת 2015 הצטרף לנבחרת וייטנאם אותה היה זכאי לייצג בזכות מולדת אביו. ביוני 2017 ערך את הופעת הבכורה שלו בנבחרת בתיקו 0-0 נגד ירדן. ואן לאם היה שותף להגעה של הנבחרת לרבע גמר גביע אסיה בכדורגל 2019 ובכך שחזרה את הישג השיא שלה. בשמינית הגמר הדף פנדל בדו-קרב בעיטות עונשין נגד ירדן.
דייסון דניאלס

| --- | --- |

 לידה:  17 במרץ 2003 (בן 21) בנדיגו, ויקטוריה, אוסטרליה
 שם מלא:  דייסון ג'יימס דניאלס
 עמדה:  רכז, קלע
 גובה:  2.01 מטרים
 מספר:  5
 דראפט:  בחירה שמינית, 2022 ניו אורלינס פליקנס
 קבוצות כשחקן
 2021–2022   2022–2024   2024–:  ג'י ליג איגנייט   ניו אורלינס פליקנס   אטלנטה הוקס
 
דייסון ג'יימס דניאלס (באנגלית: Dyson James Daniels; נולד ב-17 במרץ 2003) הוא כדורסלן אוסטרלי המשחק בעמדות הרכז והקלע באטלנטה הוקס מליגת ה-NBA.
קריירה

דניאלס נולד וגדל באוסטרליה. בצעירותו שיחק דניאלס גם פוטבול אוסטרלי, ואף ייצג את מדינתו בתחרויות בין־לאומיות עד שהחליט להתמקד רק בכדורסל. לאחר שבשנת 2019 הצטרף לאקדמיית ה-NBA באוסטרליה, ביוני 2021 בחר להצטרף לקבוצת ג'י ליג איגנייט מליגת הפיתוח של ה-NBA. הוא שיחק במשחק הכוכבים העולים 2022, וסייע לקבוצתו לזכות בתואר. ב-26 משחקיו בליגת הפיתוח הוא העמיד ממוצעים של 12 נקודות, 7.1 ריבאונדים, 5.1 אסיסטים ושתי חטיפות למשחק. ב-16 באפריל 2022 הודיע כי יתמודד בדראפט 2022 ב-NBA.
בדראפט נבחר דניאלס בבחירה השמינית על ידי ניו אורלינס פליקנס. הוא הצטרף לסגל הקבוצה לקראת ליגת הקיץ של ה-NBA, אך במשחק הפתיחה נקע את קרסולו הימני, ונעדר עד לסוף הטורניר. ב-9 ביולי 2022 חתם על חוזה בקבוצה.
ב-28 ביוני 2024 עבר בטרייד לאטלנטה הוקס ביחד עם לארי נאנס ג'וניור, אי.ג'יי לידל (אנ') ושתי בחירות סיבוב ראשון עתידיות בדראפט 2025 ו-2027 בתמורה לדג'ונטה מארי.
קריירה > קריירת נבחרות

ב-20 בפברואר 2021 ערך את הופעת הבכורה שלו בנבחרת אוסטרליה בכדורסל במסגרת מוקדמות אליפות אסיה בכדורסל 2022. הוא רשם 23 נקודות, שש חטיפות וארבעה אסיסטים בניצחון 81–52 על ניו זילנד.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | ניו אורלינס | 59 | 11 | 17.7 | 0.418 | 0.314 | 0.650 | 3.2 | 2.3 | 0.7 | 0.2 | 3.8 |
| 2023/2024 | ניו אורלינס | 61 | 16 | 22.3 | 0.447 | 0.311 | 0.642 | 3.9 | 2.7 | 1.4 | 0.4 | 5.8 |
| קריירה | קריירה | 120 | 27 | 20.0 | 0.435 | 0.312 | 0.645 | 3.5 | 2.5 | 1.1 | 0.3 | 4.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | ניו אורלינס | 3 | 0 | 5.7 | 0.333 | 0.000 | — | 0.7 | 0.0 | 0.7 | 0.0 | 1.3 |
| קריירה | קריירה | 3 | 0 | 5.7 | 0.333 | 0.000 | — | 0.7 | 0.0 | 0.7 | 0.0 | 1.3 |
הערות שוליים

↑  Boomers' phenom will have you shouting Damn, Daniels!, FIBA.basketball (באנגלית)
↑  Kieran Iles, Dyson Daniels keen to forge his own identity with Bendigo Braves, Bendigo Advertiser, ‏2019-02-26 (ב־Australian English)
↑  Adam Bourke, Daniels dominates for Victoria at national championships, Bendigo Advertiser, ‏2021-05-08 (ב־Australian English)
↑  Raelee Tuckerman, Dyson sports Big V, Bendigo Advertiser, ‏2015-06-03 (ב־Australian English)
↑  Dyson Daniels is the NBA Global Academy’s latest star, with an admirable goal in mind, Fox Sports, ‏2020-03-01 (באנגלית)
↑  International Standout Dyson Daniels Signs With NBA G League Ignite, NBA G League (באנגלית אמריקאית)
↑  Australia's Daniels signs with G League Ignite, ESPN.com, ‏2021-06-20 (באנגלית)
↑  Australian guard Daniels entering the NBA draft, ESPN.com, ‏2022-04-16 (באנגלית)
↑  New Orleans Pelicans select Dyson Daniels with 8th pick in 2022 NBA Draft, www.nba.com (באנגלית)
↑  Kyle T. Mosley, Pelicans Dyson Daniels Injured in His First Summer League Game, Sports Illustrated New Orleans Pelicans News, Analysis, and More (באנגלית)
↑  Pelicans sign Dyson Daniels, www.nba.com (באנגלית)
↑  דז'ונטה מארי עבר בטרייד לניו אורלינס, קליי תומפסון יגיע לדאלאס?, באתר ynet, 29 ביוני 2024.
↑  Roy Ward, ‘He’s kind of unique, a throwback’: Dyson Daniels follows in Ben Simmons’ footsteps in making Boomers debut, The Sydney Morning Herald, ‏2021-02-19 (באנגלית)
↑  Dyson Daniels leads young Aussie Boomers to impressive win over New Zealand in FIBA Asia Cup qualifier, www.sportingnews.com (באנגלית)
וידין

| --- | --- |
סמל וידיןסמל וידין
מרכז העיר וידין
מרכז העיר וידין
 מדינה:  בולגריה בולגריה
 מחוז:  וידין
 ראש העיר:  רומאן וידוב
 מושל:  פלמאן ז'יבקוב סטפאנוב
 תאריך ייסוד:  המאה ה-3 לפנה"ס
 שטח:  63.218 קמ"ר
 גובה:  35 מטרים
 אוכלוסייה:  ‏
  ‑ בעיר:  54,536 (15 ביוני 2024)
  ‑ במטרופולין:  63,257 (2011)
  ‑ צפיפות:  760 נפש לקמ"ר (2011)
 קואורדינטות:  43°59′N 22°52′E﻿ / ﻿43.983°N 22.867°E﻿ / 43.983; 22.867
 אזור זמן:  UTC +2
 http://www.vidin.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור וידין(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור וידין(למפת מחוז וידין רגילה) בלוגראדצ'יק קולה ברגובו גרמאדה דימובו רומניה מונטנה סרביהוידין(למפת מחוז וידין מוגדלת) בלוגראדצ'יק קולה ברגובו גרמאדה דימובו רומניה מונטנה סרביהוידין  he tabBackground:;tabBorder:#aaa;defaultTab:0;
מבצר באבא וידה
כנסית דמטריוס הקדוש
צריח המסגד על שם אוסמאן פאזוואנטואולו
חורבות בית הכנסת בווידין
וידין (בבולגרית: Видин) היא עיר נמל הממוקמת על הגדה הדרומית של נהר הדנובה, בצפון מערב בולגריה, בירת מחוז וידין, השוכנת כ-200 קילומטרים צפונית מערבית לבירה סופיה, בסמוך לגבולות רומניה וסרביה.
אקלים, גאוגרפיה ודמוגרפיה

בוידין שורר אקלים ממוזג עם השפעה יבשתית, כשבאזור הסמוך מאוד לגדות הדנובה, נוצר מיקרו אקלים עם מאפיינים ממתנים דמויי אקלים ים תיכוני. ככלל, החורפים קרים ושחונים והקייצים חמים מאוד. החודש הגשום ביותר הוא יוני ובו יורדים 69 מילימטרים של גשם והחודשים ינואר עד מרץ ואוגוסט הם השחונים ביותר. הדנובה על פלגיו ויובליו מהווה את מקור המים המרכזי של העיר, אשר סובלת מעת לעת מהצפות בשל עלית מפלס מי הנהר. וידין היא העיר ה-19 בגודלה בבולגריה מבחינת כמות האוכלוסין. בימינו מבנה האוכלוסייה הוא הומוגני יחסית בשל הטיהור האתני שבוצע בקרב התושבים המוסלמים לאחר קבלת עצמאות בולגריה ועזיבתם של התושבים ממוצא רומני לרומניה, בעיקר לאחר מלחמת העולם השנייה. הירידה בחשיבותו של הנמל בעיר, הביאה לירידה הדרגתית בכמות האוכלוסייה וכן עלייה בגילה הממוצע. נכון לשלהי 2008 כ-30% מתושבי העיר הם גמלאים.
היסטוריה

במהלך המאה ה-3 לפנה"ס הקימו שבטים קלטים באזור וידין ישוב בשם דאונוניה. ב-46 נכבש המקום על ידי האימפריה הרומית והעיר הפכה חלק מפרובינציית מואסיה תחת השם בונוניה והרומים פעלו לביצור העיר וחיזוק חומותיה. בהמשך עבר המקום לחזקת האימפריה הביזנטית תחת השם וידיני והאימפריה הבולגרית הראשונה תחת השם בדין. ב-1003 הצאר גבריל ראדומיר הצליח להחזיק בעיר תחת מצור ממושך שהטילו עליה הביזנטים והסתיים לאחר כשנה בנסיגת כוחותיהם.
העיר הגיעה לשיא פריחתה במאה ה-14 כאשר הפכה לעיר הבירה של ממלכת בדין תחת שלטונו של איבן סרצימיר אשר הפך אותה לנמל ומרכז מסחרי חשוב, ממנו ניהלו קשרי מסחר גם עם ממלכות סמוכות. בין 1365–1369 נשלטה העיר על ידי לאיוש הראשון מלך הונגריה והצאר איוון סרצימיר ומשפחתו נלקחו בשבי. בעת הכיבוש פעלו הכובשים להמרת דתם של אלפי תושבים מהנצרות האורתודוקסית לנצרות הקתולית. ב-1369, הובסו ההונגרים על ידי שליט ( דספוט) ולאכיה, אשר התיר לאיוון סרצימיר לחזור ולשלוט במקום.
ב-1396 נכבשה העיר על ידי צבאותיו של הסולטאן באיזיט הראשון, שליט האימפריה העות'מאנית. בעת השלטון העות'מאני הפכה העיר למצודה ומרכז מינהלי עות'מאני חשוב. בין השנים 1794 - 1807 מרד הואלי העות'מאני אוסמאן פאזוואנטואולו בשלטון המרכזי והכריז על עצמאות. בתקופתו חלו תנופת בנייה ופיתוח חסרות תקדים בעיר ובכלל זה בניית מסגדים, ספרייה, קסרקטין ושינוי האוריינטציה האדריכלית של העיר, למזרחית ובכלל זה אדריכלות עות'מאנית טיפוסית.
ב-1850 פרצה בעיר התקוממות אשר דוכאה באכזריות על ידי העות'מאנים. במהלך המלחמה העות'מאנית-רוסית (1878-1877) הופגזה העיר על ידי צבא האימפריה הרוסית וניזוקה קשות. לאחר המלחמה בוצע בעיר טיהור אתני והתושבים המוסלמים נאלצו לעזוב ביחד עם הכוחות העות'מאנים הנסוגים. ב-1885 במהלך המלחמה הסרבית בולגרית עמדה העיר במצור כבד של הצבא הסרבי.
כלכלה ותיירות

העיר וידין ממוקמת בחלק הצפון מערבי של מישור הדנובה וממוקמת בתוואי הנהר הזורם מצפון לדרום, בגובה של 35 מטרים מעל פני הים.
75% משטח הרשות המקומית הם קרקע חקלאית, כ 6.5% הם שטחים המכוסים מים, 9% מיושבים ו כ-3% שטחים מושקים. עד לראשית המאה ה-21 הייתה התעשייה הפטרו-כימית המובילה באזור העיר. בווידין ממוקמים בעיר מפעלים לייצור רכיבים אלקטרוניים, ייצור גבס לבניין ומבנים טרומיים. כמו כן קיימים מספר יקבים, מפעל טקסטיל, מפעל לצמיגים, לכלי עבודה, חברת הנדסת בניין, מספר מחלבות וכן חברת תחבורה המפעילה צי משאיות. בסביבות העיר שטחים חקלאיים רבים המניבים ירקות וכן שטחי גפנים ליין. האתר המתויר ביותר הוא מבצר באבא וידה מתקופת האימפריה הבולגרית השנייה, אשר נבנה על חורבות מצודה מהתקופה הרומית ושימש עמדת מפתח גם בתקופה העות'מאנית. עוד ניתן לבקר במסגד והספרייה ע"ש אוסמאן פאזוואנטואולו, הקתדרלה של דמטריוס הקדוש ובית הכנסת, אשר נבנה בשנת 1894 ועומד היום חרב.
תחבורה

בעיר נמצא המתחם המרכזי של נמל הדנובה אשר בראשית המאה ה-21 ירדה חשיבותו. עם זאת מכונה וידין "השער הקדמי" של בולגריה והיא מצויה גם בצומת דרכים של נתיבי התעבורה האירופיים, כשדרכה עוברים נתיב מספר 4 המחבר את מזרח אירופה עם יוון ונתיב מספר 7 העובר לאורך תוואי הדנובה. מהעיר יוצאים מספר קווי מעבורות לאורך הדנובה לצורכי מסחר ותעבורת נוסעים. בשלבי בנייה גשר נוסף על הדנובה שיקשר את העיר לגדה הרומנית של הנהר ובנייתו צפויה להסתיים ב-2012. העיר ממוקמת על צומת מסילות ברזל המקשרת אותה עם הערים המרכזיות בבולגריה.
הקהילה היהודית

מרבית ההיסטוריונים סוברים כי קהילה רומניוטית בוידין נוסדה במהלך המאה ה-6. לפי גרסה אחת נוסדה הקהילה עוד במאה ה-2. במהלך ימי הביניים הגיעו לוידין יהודים שגורשו מהונגריה ובוואריה ונוצרו 3 קהלים שונים, רומניוטים, הונגרים ואשכנזים. בשלהי המאה ה-14 נכבשה וידין בידי העות'מאנים בשלהי המאה ה-15 הגיעו לעיר מגורשי ספרד ופורטוגל. בסוף המאה ה-16 חרבה קהילת וידין לאחר פלישותיו של מיכאי האמיץ נסיך ולאכיה.
במחצית השנייה של המאה ה-17 הוקמה מחדש קהילה אשכנזית קטנה ובהמשך הגיעו גם יהודים ספרדים, רובם עסקו במסחר או בגביית מיסים. במהלך המלחמה העות'מאנית-רוסית (1877–1878) הוחרבה וידין בהרעשות ארטילריות ובני הקהילה נטשו אותה זמנית. לאחר המלחמה והקמת נסיכות בולגריה שבו היהודים אליה וב-1894 הוקם בית הכנסת המרכזי החדש. ליהודים היו מוסדות קהילה משגשגים, תאי תנועות נוער ובית ספר בו למדו מרבית התלמידים היהודים בעיר. בפרוץ מלחמת העולם השנייה מנתה הקהילה 2,000 נפשות. לאחר גירוש יהודי סופיה ב-25 במאי 1943 קלטה קהילת וידין אלפי מגורשים. מרבית בני הקהילה עלו למדינת ישראל לאחר הקמתה. בראשית המאה ה-21 התגוררו בווידין כמה עשרות יהודים.
ערים תאומות

הונגריה הודמזוושרהיי, הונגריה
אוקראינה רובנו, אוקראינה
סרביה זאייצ'אר, סרביה
ארצות הברית קארולטון המערבית, אוהיו, ארצות הברית
טורקיה מחוז דמרה, נפת אנטליה, טורקיה
רומניה קאלאפאט, רומניה
הערות שוליים

↑  Veyrenc, Charles Jacques, Bulgaria Nagel's encyclopedia-guide (2 ed.), Nagel, 1981, page 413.
↑  "צארות וידין-סקירה היסטורית", באתר mek.oszk.hu (באנגלית).
↑  - הסיפור של פזבנטה שתום העין
| --- | --- |
בקרת זהויות :  NLI: 987007552605605171  GND: 4079267-5  LCCN: n80079605  MusicBrainz: c5791dbd-122a-4c22-a745-47994cd55ecc  NKC: ge196877  TDVİA: vidin  VIAF: 124960754   WorldCat (עם VIAF): 124960754
הונאה במחקר

הונאה במחקר היא התנהגות במסגרת מחקר מדעי המפרה אמות מידה אתיות של התנהגות נכונה בביצוע מחקר מדעי והתנהגות אתית בפרסום תוצאותיו.
סקירה שהתפרסמה בכתב העת הרפואי-מדעי לאנסט על דרכי הטיפול בהתנהגות פסולה במחקר מדעי במדינות סקנדינביה מספקת את ההגדרות לדוגמה הבאות, המופיעות בדוח COPE 1999:
הגדרה דנית: "כוונה או רשלנות חמורה המובילה להמצאת מידע המדעי או ייחוס שקרי ליוצר או הבלטה כוזבת הניתנת למדען"
הגדרה שוודית: "עיוות מכוון של תהליך המחקר על ידי המצאת נתונים, טקסט, השערה מדעית או שיטות, מכתב יד או פרסום של חוקר אחר; או עיוות של תהליך המחקר בדרכים אחרות."
הונאה במחקר עלולה לגרום נזקים לאלה שנתנו לה יד, לקוראי כתב העת ולכל אדם שחושף את ההונאה.להונאה במחקר רפואי ובמחקרים יישומיים אחרים, עלולות להיות השלכות בריאותיות הקשורות לשימוש בהתערבויות רפואיות, או אחרות, המבוססות על ממצאי מחקר כוזבים או מֻמְצָאים.
על פי פרסום משנת 2021, שלושה אחוזים מ-3,475 מוסדות המחקר החייבים בדיווח למשרד ליושרה במחקר (ORI) של מחלקת הבריאות ושירותי האנוש של ארצות הברית, מציינים ביטוי כלשהו של התנהגות פסולה מדעית. עם זאת, ה-ORI חוקר חשדות להתנהגות לא תקינה רק כאשר המחקר מומן על ידי מענקים פדרליים. הם עוקבים באופן שוטף אחר פרסומי מחקר הממומנים בכספים פדרליים לאיתור אותות המצביעים על אי תקינות וחקירתם כפופה לחוק התיישנות. ארגונים פרטיים אחרים כמו ועדת העורכים של כתבי עת רפואיים (COJE) יכולים לפקח אך ורק על חבריהם.
מניעים

לדברי דייוויד גודשטיין מהמכון הטכנולוגי של קליפורניה, ישנם מספר מניעים כלליים למדענים לבצע הונאה במחקר:
ביטויים להונאה במחקר > מניפולציה של תמונות

בעשורים הראשונים של המאה ה-21 עולה העניין בהונאת תמונות (מניפולציה של תמונות כדי לעוות את משמעותן), שכן לעיתים קרובות ניתן לזהות הונאה כזו על ידי גורמים חיצוניים. בשנת 2006, כתב העת Cell Biology זכה לפרסום על ביצוע בדיקות לאיתור עיבוד תמונה מגמתי במאמרים שהוגשו לפרסום. צעד זה ננקט בתגובה לשימוש המוגבר בתוכנות כגון Adobe Photoshop על ידי מדענים, המאפשרות מניפולציה של תמונות. מאז הצטרפו מוציאים לאור אחרים והנהיגו מבחנים דומים ודורשים ממחברים לציין את מידת המניפולציה בתמונות המצורפות לכתב יד המוגש לפרסום. עם זאת, היו עדויות מעטות אשר הצביעו על כך שמבחנים כאלה יושמו בקפדנות בעשור הראשון למאה ה-21. כך דווח כי מאמר אחד ב-Nature שפורסם ב-2009 הכיל כ-20 מקרים נפרדים של הונאת תמונות.
באופן כללי המניפולציות הבאות בתמונות אינן מותרות:
חיבור תמונות שונות כדי לייצג ניסוי בודד
שינוי בהירות וניגודיות של רק חלק מהתמונה
כל שינוי שמסתיר מידע בתמונה, גם כאשר הוא נחשב לא ספציפי, הכולל:
שינוי בהירות וניגודיות כדי להשאיר רק את האות העז ביותר
שימוש בכלי שכפול להסתרת מידע
הצגת חלק קטן מאוד מהתצלום כולו, כך שמידע נוסף אינו גלוי
מניפולציות של תמונה נעשות בדרך כלל על תמונות שחוזרות על עצמן, כגון תמונות של כתמים וצילומי מיקרוסקופ. כך, בחודש ינואר 2024 חשף בלוגר מדע ולשי כי חוקרים ממכון דנה-פרבר לסרטן המסונף לאוניברסיטת הרווארד פרסמו למעלה מ-30 מאמרים בכתבי עת מדעיים, על חקר תאים, ובהם תמונות שעברו מניפולציה. לאחר הפרסום ביקש המכון לבטל שישה מן המאמרים שפורסמו ולהכניס הודעות תיקון ב-31 מאמרים.
ביטויים להונאה במחקר > "מחקר מסוקים"

מחקר נאו-קולוניאלי, או מדע נאו-קולוניאלי - מכונה פעמים רבות כ"מחקר מסוקים", או "מדע/מחקר מצנחים", "מדע טפילי", או "מחקר ספארי" - כולל מקרים שבהם חוקרים ממדינות עשירות נוסעים למדינות מתפתחות כדי לאסוף נתונים ואז שבים למדינתם על מנת לנתח את המידע והדגימות שנלקחו ולפרסם את התוצאות ללא כל מעורבות, או עם מעורבות מזערית, של חוקרים מקומיים. מחקר משנת 2003 של האקדמיה ההונגרית למדעים מצא ש-70% מן המאמרים, שנאספו במדגם אקראי, על מדינות שאינן מפותחות לא כללו בין המחברים חוקר מקומי.
לעיתים קרובות במחקרים בעלי אופי כזה נעשה שימוש בעמיתים מקומיים כדי לספק תמיכה לוגיסטית במחקר, אולם לא נעשה שימוש במומחיותם, או שניתן להם אזכור מתאים על השתתפותם במחקר. פרסומי מחקרי מדעיים בעלי אופי של "מחקרי מצנח" תורמים לרוב אך ורק לקריירה של החוקרים ממדינוות עשירות ובכך תורמים להגבלת ההתפתחות המדעית של החוקרים המקומיים והקריירה שלהם. מחקר כזה, בעל מאפיינים "קולוניאליים" מזכיר מחקרים מן המאה ה-19 בהם היחס לנבדקים שאינם מערביים היה כאל "אחרים", דבר המעורר קריאות להפסקת מחקרים של חוקרים חיצוניים לתרבות ולמקום.
מחקר מסוג זה פוגע באיכות המחקר כיוון שחוקרים בינלאומיים עלולים שלא לשאול את השאלות הנכונות, או להבין את ההקשר המקומי של נושאי המחקר. התוצאה היא שקהילות מקומיות אינן יכולות להשפיע על ביצוע מחקרים מהם האוכלוסייה המקומית עשויה להפיק תועלת.
אחריות למחקר > אחריות המחבר

כל מחברי פרסום מדעי נדרשים לבדוק באופן סביר ממצאים שהוגשו לכתבי עת אקדמיים לפרסום.
הגשה בו-זמנית של תוצאות מחקר מדעי ליותר מכתב עת אחד, או פרסום כפול של ממצאים, נחשבים בדרך כלל כהתנהגות בלתי הולמת, זאת בהתאם למה שמכונה "כלל אינגלפינגר", על שם עורך כתב העת New England Journal of Medicine בין השנים 1967–1977, פרנץ אינגלפינגר.
מחבר אורח (כאשר ישנה שמו של מחבר מופיע על מאמר אף שהוא חסר מעורבות במחקר, ידועה גם כ"מחבר מתנה") ומחבר רפאים (כאשר שמו של המחבר האמיתי אינו רשום במאמר) נחשבים בדרך כלל כביטוי להתנהגות בלתי הולמת במחקר. במקרים מסוימים, מחברים משותפים של מחקר מזויף הואשמו בהתנהגות בלתי הולמת או בהתנהגות בלתי הולמת מחקרית על שלא אימתו דוחות מחקר שנכתבו על ידי אחרים, או על ידי נותן חסות מסחרי. כך לדוגמה, המקרה של צ'ארלס נמרוף, שהיה העורך הראשי של Neuropsychopharmacology, והתרופה Actonel.
מחברים נדרשים לשמור את כל נתוני המחקר לבדיקה, גם לאחר הפרסום. אי שמירת נתוני המחקר עשויה להיחשב כהתנהגות בלתי הולמת. כמה כתבי עת מדעיים דורשים שמחברים יספקו מידע כדי לאפשר לקוראים לקבוע אם למחברים יש ניגודי עניינים מסחריים או לא מסחריים. מחברים נדרשים בדרך כלל לספק מידע על היבטים אתיים של מחקר, במיוחד כאשר המחקר כולל משתתפים בני אדם או בעלי חיים או שימוש בחומר ביולוגי. מסירת מידע שגוי לכתבי עת עלולה להיחשב כהתנהגות בלתי הולמת. לחצים פיננסיים על אוניברסיטאות עודדו סוג זה של התנהגות בלתי הולמת. רוב המקרים האחרונים של התנהגות בלתי הולמת לכאורה הכוללת ניגודי אינטרסים לא ידועים או כישלון של המחברים לראות נתונים מדעיים כוללים מחקר שיתופי בין מדענים וחברות ביוטכנולוגיה.